ОПРЕДЕЛЕНИЕ

гр. ЛЕВСКИ, _14.04._ 2008 г.

В ИМЕТО НА НАРОДА

	Левченски районен съд в ЗАКРИТО съдебно заседание на _четиринадесети април_ две хиляди и осма година в състав:

     ПРЕДСЕДАТЕЛ: СТОЙКА МАНОЛОВА
    СЪДЕБНИ ЗАСЕДАТЕЛИ:

при секретаря __ и в присъствието на прокурора __, като   разгледа докладваното от съдия Манолова НОХД дело №_571_ по описа за _2007_ год., за да се произнесе, взе предвид следното:

	Производството е по реда на чл. 306 ал.1 т.4 пр.2 от НПК.
	С присъда №62/28.03.2008 г., постановена на 28.03.2008 г. по НОХД 20074410200571 по описа на РС Левски, съдът е осъдил подсъдимия П.Л. на основание чл. 183 ал.1 във вр. с чл. 55 ал.1 т.2 б.”в” от НК да заплати глоба в полза на държавата в размер на 100 лв.
	С присъдата съдът е пропуснал да осъди П.Л. да заплати и направените деловодни разноски, представляващи изплатени суми на свидетелите за явяването им в качеството на свидетели на двете съдебни заседания, тъй като съдът е признал подсъдимия за виновен и в  съответствие с разпоредбата на чл. 189 ал.3 от НПК.
	Разноските по наказателното производство са посрещнати от сумите, предвидени в бюджета на съответното учреждение, като техният размер е определен от съда.
	Предвид изложеното следва П.Л. да бъде осъден да заплати сумата от 54 лв. – пътни разноски, изплатени на явилите се по делото свидетели. 
	Водим от горното, съдът 

О П Р Е Д Е Л И:

	ОСЪЖДА на основание чл. 306 ал.1 т.4 предл. 2 от НПК, П.Р. от гр. Б., ЕГН ********** да заплати в полза на РС Левски сумата от 54 лв., представляващи изплатените пътни разноски на свидетелите М.Л., Г.Л. и Д.Л. за явяване в двете съдебни заседания по НДОХ 20074410200571 на 08.02.2008 г. и на 28.03.2008 г.
	ОПРЕДЕЛЕНИЕТО подлежи на обжалване в 7 – дневен срок от съобщението до страните, че е изготвено.

					ПРЕДСЕДАТЕЛ: